Det ser nu ud til at Egebjerg Naturcenter er lidt tættere på at blive en realitet. I hvert fald bliver der nu indkaldt til en stiftende generalforsamling i foreningen Egebjerg Naturcenter. Det skriver arbejdsgruppen bag centret i en pressemeddelelse. Arbejdsgruppen skal rejse købesummen på 300.000 for bygninger og ca. 1,6 ha jord. Det svarer til cirka 50% af ejendomsmæglervurderingen. Det er Terndruplundfonden der har arvet ejendommen i overensstemmelse med Ejler Nielsens testamente. Arbejdsgruppen vil forsøge at skaffe pengene gennem indsamling, salg af støttebeviser, sponsorater fra byens erhvervsliv og fra velvillige kommunale og eksterne fonde. På et møde den 18. maj 2011, mellem Terndruplundfondens bestyrelse, byrådet og arbejdsgruppen bag Egebjerg Naturcenter, blev der givet håndslag på et godt naboskab.

Referat:
Der bliver nu indkaldt til en stiftende generalforsamling i foreningen Egebjerg Naturcenter.